Sklep Splošnega sodišča (šesti senat) z dne 15. novembra 2017 – Pilla/Komisija in EACEA

(Zadeva T‑784/16)

„Ničnostna in odškodninska tožba – Začasni ukrepi – Prošnja za brezplačno pravno pomoč, vložena po vložitvi tožbe – Program ‚Ustvarjalna Evropa (2014–2020)‘ – Razpis za zbiranje predlogov o podpori za pripravljalni ukrep – Odločba, s katero je zavrnjena vloga zaradi neizpolnjevanja merila za upravičenost – Nepovratna sredstva, ki so na voljo zgolj pravnim osebam – Nespoštovanje formalnih zahtev – Nemožnost pripisa dejanj EACEA – Tožba, ki je delno očitno nedopustna in delno očitno brez pravne podlage“

1. Sodni postopek–Vloga, s katero se postopek začne–Formalne zahteve–Označitev predmeta spora–Kratek povzetek navajanih razlogov–Nedvoumno podani predlogi tožeče stranke (Statut Sodišča, člen 21(1) in 53(1); Poslovnik Splošnega sodišča, člen 76(d) in (e)) (Glej točke od 34 do 36.)

2. Sodni postopek–Pravna podlaga tožbe–Izbira, ki jo opravi tožeča stranka in ne sodišče Unije (Glej točko 37.)

3. Ničnostna tožba–Pristojnost sodišča Unije–Predlog za izdajo odredbe za sprejetje posebnih ukrepov–Nedopustnost (člen 263 PDEU) (Glej točko 48.)

4. Ničnostna tožba–Pogoji dopustnosti–Tožba proti avtorju izpodbijanega akta–Zahtevek za razglasitev ničnosti akta Komisije, vložen proti organu Unije–Nedopustnost (Člen 263 PDEU; uredbi Evropskega parlamenta in Sveta št. 966/2012, člena 54(2) in 84(2) ter št. 1295/2013, člen 13; Uredba Sveta št. 58/2003, člen 6) (Glej točke 54, 58, 60, 63 in 68.)

5. Institucije Evropske unije–Izvajanje pristojnosti–Delegacije–Pogoji–Nujnost izrecne odločbe organa, ki je prenesel pooblastila (Glej točko 64.)

6. Odškodninska tožba–Predmet–Odškodninski zahtevek za povrnitev škode, ki je ni mogoče pripisati toženi instituciji ali organu–Nedopustnost (člen 268 PDEU) (Glej točko 70.)

7. Sodni postopek–Dopustnost tožbe–Predlog za izdajo začasnih odredb–Predlog, podan v istem aktu kot tožba–Nedopustnost (Člen 278 PDEU; Poslovnik Splošnega sodišča, člen 156(5)) (Glej točki 75 in 76.)

8. Komisija–Pristojnosti–Izvrševanja proračuna Unije–Dodelitev nepovratnih sredstev–Določitev pravil o merilih za upravičenost prijaviteljev–Diskrecijska pravica Komisije (Uredba Evropskega parlamenta in Sveta št. 966/2012, člena 54(2) in 131(2)) (Glej točko 97.)

9. Nepogodbena odgovornost–Pogoji–Nezakonitost–Škoda–Vzročna zveza–Neizpolnitev enega od pogojev–Zavrnitev odškodninske tožbe v celoti (člen 340(2) PDEU) (Glej točki 110 in 111.)

Predmet

Prvič, predlog na podlagi člena 263 PDEU za razglasitev ničnosti odločbe Komisije z dne 2. septembra 2016, s katero je bila zavrnjena vloga tožeče stranke, ki jo je ta vložila v okviru Razpisa za zbiranje predlogov „EAC/S05/2016 – Podpora za pripravljalni ukrep za oblikovanje festivalne nagrade Evropske unije in festivalnega znaka Evropske unije na področju kulture – shema EFFE (Evropa za festivale – festivali za Evropo)“, objavljenega 26. aprila 2016, drugič, predlog Splošnemu sodišču, naj ugotovi, da je vloga tožeče stranke dopustna, ali podredno, naj razveljavi „izbirni postopek“, tretjič, predlog za prekinitev izbirnega postopka, in četrtič, predlog na podlagi člena 268 PDEU za povrnitev škode, ki naj bi jo tožeča stranka utrpela zaradi zavrnitve njene vloge.

Izrek

1. Tožba se zavrže kot očitno nedopustna v delu, v katerem je vložena zoper Izvajalsko agencijo za izobraževanje, avdiovizualno področje in kulturo (EACEA).

2. Tožba se zavrže kot očitno nedopustna in zavrne kot očitno brez pravne podlage v delu, v katerem je vložena zoper Evropsko komisijo.

3. Prošnja za brezplačno pravno pomoč se zavrne.